Discovery Family

Discovery Family (בעבר Discovery Kids ולאחר מכן The Hub) הוא ערוץ טלוויזיה אמריקאי משפחתי, אשר במקור מיועד לילדים. הערוץ נמצא בבעלות משותפת של האחים וורנר דיסקברי (אנ') והסברו. ב-13 באוקטובר 2014, שינה את שמו ל-"Discovery Family". נכון לאוגוסט 2013, היה הערוץ זמין לכ-72,237,000 משקי בית אמריקאים (63.25% ממשקי בית עם טלוויזיה). באוקטובר 1996, השיקה חברת דיסקברי את ערוץ "Discovery Kids", כחלק מחבילה של ארבעה ערוצים, הכוללים בין היתר את "ערוץ המדע" ("Science Channel"). עם השקתו, הציעה חברת דיסקברי בערוץ תוכניות טבע ומדע לילדים בגילאי 6 עד 11. בשלהי 2001, הגיע הערוץ לכ-15 מיליון משקי בית, ובספטמבר של אותה שנה הושקה גרסה קנדית של הערוץ בקנדה. ב-2006, הגיע הערוץ ליותר מ-43 מיליון משקי בית. ב-30 באפריל 2009, הודיעה חברת הסברו כי היא מתכננת הקמת מיזם משותף יחד עם דיסקברי, אשר במהלכו יוקם ערוץ טלוויזיה חדש לילדים ונוער. במסגרת המיזם, דיסקברי יהיו אחראים על ההפצה והפרסום בעוד הסברו יהיו אחראים על תוכני הערוץ. בינואר 2010 נודע כי זה הערוץ יהיה "The Hub", וכמה חודשים לאחר מכן כי הוא יושק ב-10 באוקטובר לאותה שנה, וכי הוא יחליף את "Discovery Kids". ביוני 2011 הצביעה חברת דיסקברי לוועדה לניירות ערך ולבורסות של ארצות הברית על כך שהערוץ עשוי להיות פחות שווה משחשבו בעבר, לאחר שלא זכה הערוץ לפופולריות רבה אלא לנתוני צפייה נמוכים במיוחד. ב-2013, שונה שם הערוץ ל-"Hub Network". באוקטובר 2014 הוחלט שוב לשנות את השם, הפעם לערוץ "Discovery Family", ולהתחיל לשדר שם יותר תוכניות של חברת דיסקברי. התוכנית הכי פופולרית של הערוץ בין השנים 2010–2014 הייתה הפוני הקטן שלי: חברות היא קסם הפופולרית, וכמו כן משודרות תוכניות ילדים נוספות כגון רובוטריקים, תותית ופט שופ. החל משנת 2014 הערוץ עבר שינויים והחל לשדר בנוסף תוכניות על טבע ותוכניות משפחה נוספות מערוצי חברת דיסקברי אליה הוחזרה. סמלילו הראשון של הערוץ, כ-"Discovery Kids" סמלילו השני של הערוץ, כ-"The Hub" סמלילו השלישי של הערוץ, כ-"Hub Network" אתר האינטרנט הרשמי של Discovery Family (באנגלית) Discovery Family, ברשת החברתית פייסבוק Discovery Family, ברשת החברתית אקס (טוויטר) Discovery Family, ברשת החברתית אינסטגרם Discovery Family, סרטונים בערוץ היוטיוב אתר הערוץ (באנגלית) Robert Seidman, ‏List of How Many Homes Each Cable Networks Is In - Cable Network Coverage Estimates As Of August 2013, באתר TV by the Numbers, ‏23 באוגוסט 2013 Ed Kirchdoerffer, ‏Digital Play in the U.S. of A, באתר Realscreen, ‏1 באפריל 1999 Thomas Umstead, ‏Discovery Gets NBC Kids' Block, באתר Multichannel News, ‏7 בדצמבר 2001 Discovery Kids Launches With a Unique Blend of "Edu-tainment"‎, באתר Corus Entertainment, ‏8 באוגוסט 2001 Robert Riddell, ‏Discovery Kids parts with NBC, באתר מגזין וראייטי, ‏19 במרץ 2006 Michael Schneider, ‏Hasbro Nabs Discovery Kids Stake, באתר מגזין וראייטי, 30 באפריל 2009 Hasbro and Discovery Communications Announce Joint Venture to Create Television Network Dedicated to High-Quality Children's and Family Entertainment and Educational Content, באתר Discovery Communications, ‏30 באפריל 2009 Rob Owens, ‏Tuned In: The Hub Network Offers Programs for Younger Children, באתר Pittsburgh Post-Gazette, ‏10 באוקטובר 2010 David Lieberman, ‏Is THE HUB Due For A Writedown? Discovery Debt Filing Raises That Possibility, באתר Deadline Hollywood, ‏13 ביוני 2011 The Hub Network Unveils 2013-'14 Program Slate with Six New Additions to Join Nine Returning Original Series, באתר The Futon Critic, ‏20 במרץ 2013